Vahepeal piilun mobiilisihvrit - kell läheneb neljale. Teen mõttes silma ja häälestun Tallinna-teemale. Tervisemuuseum oli üks neist kohtadest, kus pidin  esialgsete plaanide kohaselt tegelikult olema. Vastus küsimusele: "Oli mul vaja!?" on kahjuks nii üheselt teada, et ei lase rahulikult enesehaletsuseski supelda. No vat, oli! Sel päeval, kui ma enam ei topi oma suurt nina kohtadesse, mis vähem-rohkem jaburad, peaksin identiteeti vahetama. Või vähemalt passi.